text: ব‌রিশাল ফরচু‌নে তা‌মিম, ইফাফ, তাস‌কিন, শুক্কুর | বরিশাল প্রতিদিন
  ব‌রিশাল ফরচু‌নে তা‌মিম, ইফাফ, তাস‌কিন, শুক্কুর
  প্রকাশিত: ৩:৫৮ অপরাহ্ণ, নভেম্বর ১২, ২০২০
  'এ' গ্রেডে থাকা মুস্তাফিজুর রহমানকে প্রথম ডাকে দলে নিয়েছে গাজী গ্রুপ চট্টগ্রাম। মিনিস্টার গ্রুপ রাজশাহী শুরুর ডাকে দলে নিয়েছে 'বি' গ্রেডে থাকা অলরাউন্ডার মোহাম্মদ সাইফ উদ্দিনকে। শীর্ষ গ্রেডের আরেক ক্রিকেটার, করোনাভাইরাস আক্রান্ত হয়ে আপাতত আইসোলেশনে থাকা মাহমুদউল্লাহকে দ্বিতীয় রাউন্ডে দলে নিয়েছে খুলনা।
  দ্বিতীয় রাউন্ডে লিটন দাসকে নিয়েছে চট্টগ্রাম, আফিফ হোসেনকে বরিশাল, রুবেল হোসেনকে ঢাকা ও মেহেদি হাসানকে নিয়েছে রাজশাহী।
  ঢাকার একটি হোটেলে বৃহস্পতিবার দুপুরে হয়েছে এই ড্রাফট।
  তৃতীয় ও চতুর্থ রাউন্ডে ঢাকা দলে নিয়েছে তরুণ আগ্রাসী ওপেনার তানজিদ হাসান তামিম ও বাঁহাতি স্পিনার নাসুম আহমেদকে, খুলনা নিয়েছে ইমরুল কায়েস ও পেসার হাসান মাহমুদকে। রাজশাহী এই দুই রাউন্ডে ডেকেছে নাজমুল হোসেন শান্ত ও নুরুল হাসান সোহানকে, চট্টগ্রাম মোহাম্মদ মিঠুন ও সৌম্য সরকারকে, বরিশাল ডেকেছে তাসকিন আহমেদ ও সম্প্রতি প্রেসিডেন্ট'স কাপে দারুণ পারফর্ম করা ইরফান শুক্কুরকে।